**ΑΝΑΚΟΙΝΩΣΗ**

**ΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΤΩΝ ΕΠΙΧΕΙΡΗΣΕΩΝ ΤΟΥΡΙΣΤΙΚΩΝ ΚΑΤΑΛΥΜΑΤΩΝ ΣΤΟ ΠΡΟΓΡΑΜΜΑ ΚΟΙΝΩΝΙΚΟΥ ΚΑΙ ΙΑΜΑΤΙΚΟΥ ΤΟΥΡΙΣΜΟΥ ΛΑΕ/ΟΠΕΚΑ ΕΤΟΥΣ 2019**

Το πρόγραμμα κοινωνικού και ιαματικού τουρισμού ΛΑΕ/ΟΠΕΚΑ ισχύει από 10/07/2019 έως 08/05/2020 και εφαρμόζεται σε όλους τους νομούς της χώρας.

Οι επιχειρήσεις που επιθυμούν να συμμετάσχουν στο πρόγραμμα του ΛΑΕ/ΟΠΕΚΑ 2019 πρέπει να πληρούν τις προδιαγραφές, ανάλογα με την κατηγορία τους και να υποβάλλουν Αίτηση/ Υπεύθυνη Δήλωση Συμμετοχής, με την οποία δηλώνουν και τη δέσμευσή τους για την τήρηση των όρων του προγράμματος στην ηλεκτρονική διεύθυνση [www.opeka.gr/agrotiki-estia/ilektronikes-ypiresies/](http://www.opeka.gr/agrotiki-estia/ilektronikes-ypiresies/)

Η ηλεκτρονική αίτηση των ανωτέρω επιχειρηματιών υποβάλλεται και σε έντυπη μορφή στον ΟΠΕΚΑ, νομίμως υπογεγραμμένη, συνοδευόμενη από τα απαραίτητα δικαιολογητικά, ταχυδρομικά (ημερομηνία σφραγίδας ταχυδρομείου) ή ιδιοχείρως (αρ. πρωτ. εισερχομένου ΟΠΕΚΑ), μέχρι και την 20/06/2019.

Ο κατάλογος των συμβεβλημένων τουριστικών καταλυμάτων με τον ΛΑΕ/ΟΠΕΚΑ ανά νομό θα αναρτηθεί στην ηλεκτρονική διεύθυνση [www.opeka.gr/agrotiki-estia/iliktronikes-ypiresies/](http://www.opeka.gr/agrotiki%20-estia/iliktronikes-ypiresies/) και οι κοινωνικοί τουρίστες μπορούν να επιλέγουν το κατάλυμα της προτίμησής τους από τον κατάλογο αυτό.

Τηλ. Επικοινωνίας: 2131519164, 2131519214

E-mail: agrotikiestia@opeka.gr